Rohiel

Rohiel ;(โรไฮเอล) ตำนานเชื่อกันว่ามันคือ 'ประตู' ที่ครั้งหนึ่งเคยตั้งอยู่บนโลกในยุค Linaxyn

มีหลากหลายความเชื่อเกี่ยวกับประตูบานนี้ ทั้งว่ามันถูกสร้างขึ้นด้วยอำนาจของแม่มดเก่าแก่อย่าง Amilia (อมิเลีย) บ้างก็ว่ามันคือประตูที่เหล่ามังกรได้มอบเอาไว้ให้กับโลกใบนี้เพื่อติดต่อสื่อสารกัน แต่ไม่ว่าจะความเชื่อไหนก็ยังไม่เคยถูกพิสูจน์ทั้งนั้น เพราะประตูบานนี้ได้สูญสลายจนเหลือเพียงเศษซากที่เรียกกันว่า ศิลาแก่นประตู ในปัจจุบัน

Structure
ในตำนานนั้นระบุลักษณะของ Rohiel (โรไฮเอล) เอาไว้ดังนี้

"สูงเทียมภูผาตะวันออก กว้างใหญ่เท่าลำธาร ตั้งตระหง่านท่ามกลางพงไพรอันเงียบงัน ปกปักษ์ด้วยเทพาแห่งดวงตะวัน ฝังรากลึกสู่แก่นแท้ของโลกอย่างแท้จริง และงดงามราวพรสวรรค์อันสูงส่ง"